Karl Lagerfeld

Karl Otto Lagerfeldt (* 10. september 1933, Hamburg, Nemecko† 19. február 2019, Neuilly-sur-Seine, Francúzsko) bol jeden z najuznávanejších a najvplyvnejších svetových módnych návrhárov druhej polovice 20. storočia a prvých dvoch desaťročí 21. storočia.

 Biografia 
 Pôvod 
Narodil sa v roku 1933 v nemeckom meste Hamburg ako jediné dieťa Otta a Elizabeth Lagerfeldtových. Jeho otec pochádzal zo švédskej rodiny pôsobiacej v investičnom bankovníctve a vlastný majetok získal, keď začal v Nemecku (odkiaľ pochádzala Lagerfeldtova matka) vyrábať kondenzované mlieko značky Glücksklee. Karl Otto sa narodil desať rokov po ich sobáši, keď Elizabeth mala 42 a Christian 60 rokov. Mal jednu staršiu sestru, ktorá zomrela v roku 2015 v Spojených štátoch. Z predchádzajúceho zväzku otca mal Karl ešte jednu nevlastnú sestru. Podľa zverejneného rodného listu sa narodil 10. septembra 1933, on sám však tvrdil, že sa narodil až v roku 1938. Nemecké matriky nie sú verejne prístupné, ale nemecký denník Bild am Sonntag zverejnil rozhovory s jeho triednym učiteľom a spolužiakmi, ktorí potvrdili skorší dátum. Svoje pôvodné priezvisko Lagerfeldt (s „t“ na konci) si neskôr zmenil na Lagerfeld, pretože to „znelo viac obchodne“.

 Módny tvorca 
V roku 1953 sa presťahoval so svojou matkou do Paríža. V roku 1955, keď mal 22 rokov, si výhrou v súťaži o najlepší návrh kabátu vyslúžil prácu u Pierre Balmaina. Súťaže sa vtedy zúčastnil aj Yves Saint Laurent, ktorý si odniesol prvú cenu v kategórii šiat. „Yves vtedy pracoval pre Diora. Ostatní mladí ľudia, ktorých som poznal, pracovali pre Balenciagu a mysleli si o ňom, že je to boh, ale na mňa žiadny veľký dojem neurobil“, spomínal Lagerfeld v roku 1976.

Po troch rokoch sa presunul k Jeanovi Patouovi. „Tam ma to po nejakej dobe tiež prestalo baviť, tak som odišiel a skúsil zase študovať, ale nebolo to ono, takže som nasledujúce dva roky strávil hlavne na plážach – myslím, že som tam študoval život“. S pomocou peňazí, ktoré mu poskytla jeho majetná rodina, si zariadil malý obchod v Paríži. V tej dobe často chodil k Madame Zereakian, tureckej veštkyni Christiana Diora. Lagerfeld neskôr povedal: „Predpovedala mi, že uspejem vo svete módy a parfumov“.
náhľad|Karl Lagerfeld (2013)
V roku 1982 začal pracovať ako hlavný návrhár módnej firmy Chanel a túto činnosť vykonával až do svojej smrti. Nestrácal však nič na svojej kontroverznosti. Na začiatku 90. rokov 20. storočia oslovil niekoľko striptérok a bývalú taliansku hviezdu filmov pre dospelých, Moanu Pozzi, aby sa ako modelky zúčastnili prehliadky jeho čiernobielej kolekcie, čo zapríčinilo, že Anna Wintour, americká šéfredaktorka časopisu Vogue, počas tejto prehliadky vstala a odišla. Lagerfeld vytvoril tiež niekoľko legendárnych módnych kúskov, ako napr. jeho „sprchové šaty“ s motívom tryskajúcej vody vyšitým z korálok, netradičné vychádzkové šaty a samozrejme množstvo výnimočne výstredných klobúkov. Na módnej akcii v Lincoln Centre v New Yorku sa v roku 2001 stal spolu s Calvinom Kleinom terčom tortového útoku členov organizácie pre ochranu zvierat PETA, protestujúcich proti noseniu pravých kožuchov.

V roku 2004 navrhol niektoré modely pre celosvetovú koncertnú šnúru Madonny, podobne potom spolupracoval aj na modeloch pre koncertné tour Showgirls austrálskej speváčky Kylie Minogue. Toho istého roku vytvoril dámske aj pánske modely pre švédsku odevnú spoločnosť H&M Hennes & Mauritz AB. Táto limitovaná séria bola vo vybraných obchodoch uvedená do predaja 12. novembra 2004 a iba za dva dni firma H&M oznámila, že takmer všetok tento tovar bol vypredaný.

Je známy aj ako fotograf. Nafotografoval sériu aktov juhoafrického modela Davida Millera, vydanú pod názvom Visionaire 23: The Emperor 's New Clothes.

V roku 2005 sa Lagerfeld stal hlavnou postavou reality šou Signé Chanel, ktorá dokumentovala proces vytvárania jesennej a zimnej dámskej kolekcie značky Chanel. Show bola odvysielaná na kanáli Sundance v Spojených štátoch amerických počas jesene 2006. Dňa 18. decembra 2006 potom ohlásil novú kolekciu pre mužov aj ženy, ktorú nazval K Karl Lagerfeld. Kolekcia obsahovala tričká rôznych veľkostí a široký výber džínsov.

S Lagerfeldom spolupracovala celá rada známych modeliek. Objavil nemeckú topmodelku Claudiu Schiffer. Ďalšia slávna modelka, ktorá predvádzala jeho šaty, bola Američanka Cindy Crawfordová. Okrem týchto dvoch veľmi známych modeliek pracovali pre neho tiež Dánka Freja Beha Erichsenová,Karl Lagerfeld hat eine dänische Muse. Skandinavische Mode Francúzka Inès de la Fressange, Holanďanky Lara Stone a Saskia de Brauw a Poľka Anja Rubik.

 Súkromný život 
Lagerfeld mal po dobu 18 rokov milostný vzťah s francúzskym šľachticom, „levom salónov“, krásavcom a modelom Jacquesom de Bascher (19511989), tvrdil však, že to nikdy nebol vzťah sexuálny.Harper’s Bazaar, https://www.harpersbazaar.com.au/fashion/karl-lagerfeld-jacques-de-bascher-romance-14024 „Toho chlapca som nekonečne miloval, ale nikdy som s ním nemal fyzický kontakt“, vyhlásil Lagerfeld. Jacques de Bascher však mal pomer s iným slávnym módnym návrhárom, Yvesom Saint Laurentom.DIDERICH, Joelle: New Book Sheds Light on Karl Lagerfeld's Troubled Companion. WWD.com, 10. augusta 2017 (anglicky) De Bascher zomrel na AIDS v roku 1989, pričom Lagerfeld zotrvával v poslednom štádiu choroby pri jeho lôžku v nemocničnej izbe.

So svojím súkromným majetkom odhadovaným v roku 2013 na 350 miliónov eur bol Lagerfeld vedený medzi 500 najbohatšími Nemcami.Das sind die reichsten Deutschen 2013. T-Online, 25. júla 2014 (nemecky).

Po dlhé roky bol Lagerfeld veľmi úzko spriatelený s princeznou Carolinou Monackou.Karl Lagerfeld: „Caroline ist eine sehr, sehr gute Freundin“. Vip.de, máj 2011 (nemecky).

Jeho miláčikom v posledných rokoch života bola mačka Choupette z plemena Birma, narodená 18. augusta 2011, ktorá je biela s modrými očami a váži asi . Lagerfeld porovnával jej oči so zafírom. Jej pôvodným majiteľom bol s ním spriatelený model Baptiste Giabiconi, ktorý ju Lagerfeldovi zapožičal počas svojho pobytu mimo Francúzska. Módny tvorca si však Choupette (meno znamená „mašľa“Rossi, M.: Dictionnaire étymologique et ethnologique des parlers brionnais. Paris: Publibook 2004, p. 360.) natoľko obľúbil, že mu ju Giabiconi nakoniec prenechal.Lagerfeld's Love (Lagerfeldova láska). Vogue.co.uk, 6. júna 2012 (anglicky). Choupette má Lagerfeldom autorizovaný vlastný účet na sociálnej sieti Twitter a v júli 2013 bola vyobrazená spoločne s modelkou Lindou Evangelista na titulnej stránke nemeckého vydania módneho časopisu Vogue.Choupette-Kollektion von Karl Lagerfeld. Vogue.de, 28. októbra 2013 (nemecky). Aj po Lagerfeldovej smrti je Choupette materiálne veľmi dobre zaistená a má dvoch zamestnancov, ktorí sa o ňu starajú.

 Úmrtie 
Dňa 18. februára 2019 bol Karl Lagerfeld hospitalizovaný v americkej nemocnici na parížskom predmestí Neuilly-sur-Seine a nasledujúceho dňa ráno v 85. roku života zomrel. Príčinou jeho smrti bola rakovina pankreasu.Karl Lagerfeld, „le kaiser de la mode“, est décédé (Karl Lagerfeld, „cisár módy“, zomrel). 20 minutes.fr, 19. februára 2019 (francúzsky).Le couturier Karl Lagerfeld est mort (Módny návrhár Karl Lagerfeld zomrel). 20 minutes.ch, 19. februára 2019 (francúzsky).Le couturier Karl Lagerfeld est mort. Le Figaro, 19. februára 2019 (francúzsky).

 Vzťah ku knihám a k hudbe 
Lagerfeld bol známy svojou láskou ku knihám a svojou vzdelanosťou. Vlastnil 300 000 kníh, ktoré boli rozdelené medzi sedem jeho sídiel. O každej knihe vedel, kde ju má.GRIESE, Inga a WILTON, Jennifer: Karl Lagerfeld. „Ich kann machen, was ich will, wann ich will.“ (Karl Lagerfeld. Môžem robiť, čo chcem a kedy chcem.) Die Welt, (nemecky).

Celú svoju kolekciu 60 000 hudobných CD nechal previesť do prehrávača iPod. V decembri 2004 vlastnil zhruba 70 týchto prehrávačov, rozmiestnených v jeho rezidenciách po celom svete. Bol autorom hudobného výberu s názvom Karl Lagerfeld: Les Musiques que j'aime (Karl Lagerfeld: hudba, ktorú milujem).

 Diéta 
Stal sa známym tiež svojou neuveriteľnou zmenou telesnej hmotnosti – počas 13 mesiacov schudol 42 kilogramov. „Jednoducho som sa zrazu chcel obliekať inak, chcel som nosiť veci od Hedi Slimane“, povedal. „Ale tieto strihy, predvádzané veľmi, veľmi úzkymi mladými modelmi a nie mužmi môjho veku, ma donútili zhodiť 40 kilogramov. Trvalo mi to presne trinásť mesiacov“. Diétu Lagerfeldovi presne na telo vytvoril dr. Jean-Claude Houdret. Z ich spolupráce potom vzišla kniha The Karl Lagerfeld Diet.Karl Lagerfeld » Jaký byl životní příběh Karla Lagerfelda? FashionMagazin.cz

 Zaujímavosti 
 Jeho pôvodné priezvisko bolo Lagerfeldt (s „t“ na konci), neskôr si ho ale zmenil na Lagerfeld, pretože to „znelo viac obchodne“.
 Meno Lagerfeld je v anglicky hovoriacich krajinách niekedy zamieňané s názvom pre proces výroby piva („lager“ znamená v angličtine „ležiak“).
 Obľúbil si Chana Marshalla a speváčku Cat Power, ktorí sa zúčastnili niekoľkých európskych prehliadok značky Chanel.
 Podľa portálu YouTube hovoril dokázateľne perfektne nemecky, francúzsky a anglicky.

 Citáty 
 „Americké autá už sa takmer nepredávajú, lebo dizajnéri zabudli, ako sa navrhuje americký sen. Čo na tom, či si kúpite auto dnes alebo za pol roka – autá už nie sú krásne, a preto má americký automobilový priemysel takéto problémy – žiadny dizajn, žiadna túžba.“ (Karl Lagerfeld pre Vanity Fair, február 1992)
 „Pre módu je zaujímavá len minúta a budúcnosť – existujú, aby mohli byť zničené. Keby všetci robili všetko s úctou, nikam by sme sa nedostali.“
 „Nemám rád štandardizovanú krásu – bez zvláštností žiadna krása nie je.“
 „IPod úplne zmenil spôsob, akým ľudia pristupujú k hudbe.“
 „Držanie diéty je jediná hra, ktorú vyhráte, keď o niečo prídete.“
 „Ľudia, ktorí hovoria, že včerajšok bol lepší ako dnešok, absolútne znehodnocujú svoju vlastnú existenciu.“
 „Človek nemôže – ani s odstupom niekoľkých desaťročí – zabiť milióny Židov a potom priviesť milióny ich najhorších nepriateľov na ich miesto.“

 Ocenenie 
 Cena za kultúru Nemeckej fotografickej spoločnosti v roku 1996

 Referencie 



 Iné projekty 

 Externé odkazy 
 článok o Karlovi Lagerfeldovi 

Kategória:Módni návrhári
Kategória:Nemeckí podnikatelia
Kategória:Nemeckí fotografi
Kategória:Nemecké LGBT osobnosti
Kategória:Osobnosti z Hamburgu
Kategória:Úmrtia na rakovinu pankreasu
Kategória:Fotografi kalendára Pirelli